CELEX: 62008TN0126
Language: el
Date: 2008-03-20 00:00:00
Title: Υπόθεση T-126/08: Προσφυγή της 20ής Μαρτίου 2008 — Okalux κατά ΓΕΕΑ — Ondex (ONDACELL)

9.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 116/28
            
         Προσφυγή της 20ής Μαρτίου 2008 — Okalux κατά ΓΕΕΑ — Ondex (ONDACELL)
   (Υπόθεση T-126/08)
   (2008/C 116/52)
   Γλώσσα του δικογράφου της προσφυγής: η γερμανική
   Διάδικοι
   
      Προσφεύγουσα: Okalux GmbH (Marktheidenfeld, Γερμανία) (εκπρόσωπος: Μ. Beckensträter, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Ondex S.A.S.
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τέταρτου τμήματος προσφυγών της 22ας Ιανουαρίου 2008, η οποία της κοινοποιήθηκε στις 24 Ιανουαρίου 2008, και να αναγνωρίσει ότι η ανακοπή της 29ης Αυγούστου 2006 ασκήθηκε νομότυπα,
            
         
               —
            
            
               να καταδικάσει το καθού στα δικαστικά έξοδα που μπορούν να αναζητηθούν, περιλαμβανομένων και των εξόδων της αρχικής διαδικασίας και των εξόδων στα οποία υποβλήθηκε το πρόσωπο στο οποίο ανακοινώθηκε η διαδικασία.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Ondex S.A.S.
   
      Σήμα προς καταχώριση: Το σήμα «ONDACELL» για προϊόντα και υπηρεσίες των κλάσεων 6, 17 και 19 (αίτηση υπ' αριθ. 4 755 971).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα.
   
      Απόφαση του τμήματος ανακοπών: Η ανακοπή λογίζεται μη ασκηθείσα.
   
      Απόφαση του τμήματος προσφυγών: Η προσφυγή απορρίπτεται.
   
      Λόγοι ακυρώσεως: Παράβαση των άρθρων 5 και 8 του κανονισμού (ΕΚ) 2869/95 (1), της απόφασης EX-96-1 (2) και της ανακοίνωσης 5/96 (3).
   
      (1)  Κανονισμός (ΕΚ) 2869/95 της Επιτροπής, της 13ης Δεκεμβρίου 1995, σχετικά με τα πληρωτέα προς το Γραφείο Εναρμόνισης στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) τέλη (ΕΕ L 303, σ. 33).
   
      (2)  Απόφαση EX-96-1 του Προέδρου του Γραφείου, της 11ης Ιανουαρίου 1996, σχετικά με τις διαδικασίες ανοίγματος τρεχούμενων λογαριασμών στο Γραφείο (ΕΕ του ΓΕΕΑ 1996, σ. 48).
   
      (3)  Ανακοίνωση 5/96 του Προέδρου του Γραφείου, της 8ης Αυγούστου 1996, σχετικά με τους τρεχούμενους λογαριασμούς (ΕΕ του ΓΕΕΑ 1996, σ. 1460).